text: Commentary on the beautiful city of Fuglafjordur in the Faroe islands, including photos and news
text: #000000
text: Rættiliga fitt av fjølbroyttum virksemi hevur verið í Mentanarhúsinum í seinastuni. Umframt dansirnir og konsertirnar, sum hava verið fíggjarliga grundarlagið undir virkseminum í fleiri ár, hava í farna árið eisini verið sjónleikur, klassiskar konsertir, kjakfundir, stavikapping, umframt ymsar privatar veitslur.
text: #000004
text: Mentanarhúsið er ogn Fuglafjarða Sjónleikarfelags, og tí er mest forkunnuga av fyrrnevndu tiltøkunum helst, at Klaksvíkar Sjónleikarfelag, sum ikki hevur hóskandi leikpall í Klaksvík, hevur vant Emil í Lønnibergi í Fuglafirði og spælt hann 25 ferðir fyri fullum húsum. Hetta hevur merkt Mentanarhúsið og alla bygdina, tí at fólk eru komin úr øllum landinum at síggja leikin í Fuglafirði, og hevur tað verið sera stuttligt at uppliva.
text: #000005
text: Men nú er tíðarskeiði hjá hesari nevndini nærum runnið, og tíð er aftur at halda aðalfund. Í næstum verða limakort send út til limirnar, sum, tá tey hava goldið, hava atkvøðurætt og møguleika fyri at stilla upp til nevndina, um hugur er til tess. Annars ber eisini til at tekna seg sum lim á sjálva aðalfundinum. Um tú hevur áhuga í hvat hendir í Mentanarhúsinum, átti tú kanska at komi á aðalfund og gjørt tína ávirkan galdandi. Aðalfundurin verður mikudagin 18 februar í Mentanarhúsinum.
text: #000008
text: Gleðilig Jól og gott nýggjár!
text: #000011